Komisijos reglamentas (EB) Nr. 1726/98
1998 m. liepos 22 d.
iš dalies keičiantis Reglamentą (EEB) Nr. 2037/93, nustatantį išsamias Tarybos reglamento (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Reglamentu (EB) Nr. 1068/97 [2], ypač į jo 16 straipsnį,
kadangi tam, kad saugomos geografinės nuorodos bei kilmės vietos nuorodos įgautų didesnę vertę ir apie tai būtų informuojami vartotojai, Bendrijos simbolis, numatytas Komisijos reglamente (EB) Nr. 2037/93 [3] su paskutiniais pakeitimais, padarytais Reglamentu (EB) Nr. 1428/97 [4], turėtų būti prieinamas profesionaliems prekybininkams;
kadangi siekiant išvengti vartotojų klaidinimo pateikiant jiems per daug informacijos apie žemės ūkio produktų sektorių svarbu užtikrinti minimalų standartizuotos informacijos lygį, kai gamintojas ir (arba) perdirbėjas nori pasinaudoti geografinių nuorodų ir kilmės vietos nuorodų sistema, nustatyta Reglamentu (EEB) Nr. 2081/92; kadangi gamintojas ir (arba) perdirbėjas turėtų atitinkamai mokėti panaudoti šiame reglamente nustatytais pavyzdžiais;
kadangi siekiant sustiprinti pasitikėjimą simboliu, apibūdinančiu žemės ūkio produktus ar maisto produktus, galinčius turėti geografinę nuorodą ar kilmės vietos nuorodą, produkto, kuriuo prekiaujama, etiketėje reikėtų nurodyti kontrolės institucijos ar įstaigos pavadinimą;
kadangi dėl šių veiksnių reikia pakeisti Komisijos reglamentą (EB) Nr. 2037/93;
kadangi šiame reglamente numatytos priemonės atitinka Geografinių nuorodų bei kilmės vietos nuorodų reguliavimo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2037/93 iš dalies keičiamas taip:
1) Įterpiamas 5b straipsnis:
"5b straipsnis
5a straipsnyje minimą Bendrijos simbolį sudaro šio reglamento I priedo A dalyje pateikti pavyzdžiai. Nuorodos, kurios gali būti vartojamos su šiuo simboliu, tiek jas atitinkantys tradiciniai nacionaliniai terminai yra išvardyti šio reglamento I priedo B dalyje.
Naudojant Bendrijos simbolį ir nuorodas, turi būti laikomasi techninio atgaminimo taisyklių, nustatytų šio reglamento II priedo grafiniame vadove."
2) Įterpiamas 6a straipsnis:
"6a straipsnis
Valstybė narė gali nustatyti, kad žemės ūkio ar maisto produkto etiketėje būtų įrašytas Reglamento (EEB) Nr. 2081/92 10 straipsnyje minimos ir kontrolės institucijos ar įstaigos, priklausančios jos pačios kontrolės struktūrai, pavadinimas."
3) Šio reglamento priedų tekstas pridedamas kaip I ir II priedai.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. liepos 22 d.